**C1.1 – DR33**

**CONTRACT DE FINANŢARE**

**Nr. C...............................** /**...................................**

**PENTRU ACORDAREA AJUTORULUI FINANCIAR NERAMBURSABIL ÎN CONDIŢIILE**

**PLANULUI STRATEGIC PSC 2023-2027**

**ROMÂNIA**

**Între:**

**AGENŢIA PENTRU FINANŢAREA INVESTIŢIILOR RURALE** *-* **ROMÂNIA***,* Cod fiscal: 13533790, cu sediul în str. Ştirbei Vodă, nr 43, sector 1, Bucureşti, Tel.021-402.27.50/Fax: 021-315.67.79; email: cabinet@afir.info, reprezentată legal de .................................., în funcţia de Director General, **prin mandatar** ...................................................... – **Director General Adjunct al Centrului Regional pentru Finanțarea Investițiilor Rurale**...................................... în calitate de **Autoritate Contractantă**,pe de o parte,

şi

**GRUPUL DE PRODUCĂTORI ...........................** recunoscut de către autoritatea competentă a statului în conformitate cu legislaţia naţională în vigoare, Aviz de recunoaştere inițială nr. ...................................., din data de…………………(<se preia din Baza de date publicata pe site-ul MADR>), Aviz de recunoaștere pentru categoria de produse pentru care solicită sprijin nr. ............................, din data de ....................., persoană juridică înfiinţată la data de ……….., cod fiscal………… cu sediul în localitatea…………., str. ..........................., judeţul................, cod poştal...................., tel......................, fax ......................., e-mail..................., Cod RO.............( Cod Unic de Inregistrare în Registrul Unic de Identificare APIA) reprezentată de **...................... în funcţia** de....................**,** identificat prin C.I / PASS seria .......... nr................................, CNP ...................în calitate de **Beneficiar** pe de altă parte,

s-a convenit încheierea prezentului **Contract de finanţare** pentru acordarea **ajutorului financiar nerambursabil** în cadrul DR 33 *Înființarea grupurilor de producători în sectorul agricol/pomicol*pe baza Cererii de finanţare nr. **F ……………..** în următoarele condiţii:

**Articolul 1 – Obiectul Contractului**

**1(1)**Obiectul prezentului Contract îl reprezintă acordarea finanţării nerambursabile de către Autoritatea Contractantă, pentru punerea în aplicare a Proiectului intitulat: **„....................”**

**1(2)**Beneficiarului i se va acorda finanţarea nerambursabilă în termenii şi condiţiile stabilite în prezentul Contract, care este constituit din Contractul de finanțare şi anexele acestuia, pe care Beneficiarul declară că le cunoaşte şi le acceptă.

**1.(2.1.)** Cererea de finanţare depusă de beneficiar, însoțită de toate documentele anexate, rezultată în urma verificărilor, modificărilor şi completărilor efectuate pe parcursul etapelor de evaluare și implementare face parte integrantă din contract și devine obligatorie pentru beneficiar pe întreaga perioadă de valabilitate a contractului prevăzută la art. 2(3).

**1.(2.2.)** Bugetul estimativ din Cererea de finanţare rezultat în urma verificărilor, modificărilor şi completărilor efectuate pe parcursul procedurii de evaluare, devin Anexa III la prezentul contract.

**1(3)** Beneficiarul acceptă finanţarea nerambursabilă şi se angajează să desfăşoare activităţile specificate în Cererea de finanţare pe propria răspundere şi în strictă conformitate cu dispoziţiile prezentului contract.

**Articolul 2 – Durata de valabilitate a contractului. Durata de execuţie a activităţilor specificate în Cererea de finanţare şi durata de valabilitate a contractului**

**2(1)** Executarea prezentului contract va începe la data semnării acestuia de către ambele părţi, conform Prevederilor generale specificate în Anexa I, care face parte integrantă din prezentul contract.

**2(2)** Durata de execuţie a activităţilor specificate în cererea de finanţare, este de maximum 5 ani, începând cu data recunoaşterii inițiale a grupului de producători.

**2(3)** Contractul de Finanţare va intra în vigoare la data semnării acestuia de ambele părţi contractante.

**2(3.1.) Durata de valabilitate a contractului** cuprinde durata de execuţie a activităţilor specificate în Cererea de finanţare și planul de afaceri, respectiv maximum 5 ani de la recunoașterea inițială a grupului de producători, la care se adaugă o perioadă de maximum 90 de zile calendaristice pentru efectuarea ultimei plăţi aferente ultimului an de execuţie, calculată, de la data depunerii ultimei Cereri de plată.

**2(3.2.)** Durata de valabilitate a contractului de finanțare încetează odată cu efectuarea ultimei plăți/plății aferente ultimei tranșe de plată.

**Articolul 3 – Valoarea Contractului de finanţare**

**3(1)** Valoarea Contractului de Finanţare este variabilă şi se stabileşte sub formă de procent, calculat pe baza valorii producţiei comercializate anual prin intermediul grupului, aferente categoriei de produse pentru care solicită sprijin, în perioada de execuţie a activităţilor specificate în Cererea de finanţare și Planul de afaceri şi este în **valoare totală estimată** la .............. euro (cifre si litere) echivalent a maximum ..................lei (cifre si litere).

**3(2)** **Valoarea totală maximă a finanţării nerambursabile** acordată de Autoritatea Contractantă pentru ...................................... (se completează după caz: **primul/al doilea/al treilea/al patrulea/al cincilea) an** **de execuţie** a activităţilor specificate în Cererea de finanţare și Planul de afaceri, este estimată la ..................................... euro (cifre şi litere), echivalent a maximum ........................lei (cifre şi litere), **calculată pe baza valorii medii anuale a producției comercializate de membrii grupului în ultimii 3 ani fiscali înainte de aderarea la grup (numai în cazul grupurilor de producători înființate în anul depunerii cererii de finanțare sau care au mai puţin de un an între momentul recunoaşterii ca GP și momentul depunerii CF)**/ se determină ca procent calculat pe baza valorii producţiei comercializate (VPC) anual, prin intermediul grupului, aferente categoriei de produse pentru care solicită sprijin.

**3(2.1.) În** cazul grupurilor de producători care au fost recunoscute inițial anterior anului depunerii cererii de finanţare, **valoarea totală maximă a finanțării nerambursabile va fi calculată ca procent din producția comercializată numai pentru restul perioadei până la împlinirea celor 5 ani calculaţi de la data recunoașterii** inițiale, cu respectarea ratelor de degresivitate și reducerea corespunzătoare a numărului de tranșe anuale.

**3(2.2.)** Rata valorii publice nerambursabile acordate de Autoritatea Contractantă va fi de maximum **100% din cuantumul sprijinului** şi nu trebuie să depăşească 10% din valoarea producţiei comercializate, aferentă categoriei de produse pentru care solicită sprijin, în primii cinci ani de la recunoașterea inițială şi suma maximă de 100.000 euro/an. Valoarea maximă a finanțării este de 100.000 euro/an, chiar în condițiile în care este solicitat sprijin pentru mai multe categorii de produse.

**3(2.3.)** Valoarea totală maximă a finanţării nerambursabile se calculează în funcţie de valoarea producţiei comercializată aferentă categoriei de produse pentru care solicită sprijin, echivalentă în lei conform Art. 4 - Modalitatea de plată.

**3(3)** Conversia valorii producţiei comercializate, se realizează la cursul de schimb publicat pe pagina web a Băncii Centrale Europene http://www.ecb.int/index.html, valabil la data de 1 ianuarie a anului în cursul căruia se încheie Contractul de finanţare, stabilit de către Banca Centrală Europeană şi publicat pe pagina web a Băncii Central Europene <http://www.ecb.int/index.html>.

**3(4)** Pe parcursul derulării proiectului, la fiecare tranşă de plată se calculează valoarea platită în euro şi în lei la cursul de schimb al Băncii Centrale Europene valabil la data de 1 ianuarie a anului pentru care se efectuează plata, astfel încat să nu se depăşească valorile în lei şi în euro prevăzute la art 3(1) şi 3(2). În situația în care se solicită finanțare pentru mai multe categorii de produse, sprijinul cumulat nu va depăși 100.000 euro/an, pentru toate categoriile de produse pentru care grupul a fost recunoscut.

**Articolul 4 – Modalitatea de plată**

**4(1)** Beneficiarul va prezenta documente justificative pentru a fundamenta cererile de plată în conformitate cu Anexa IV - Instrucţiuni de Plată.

**4(2)** Plata se realizează în maximum 5 tranșe anuale.

Sprijinul se acordă ca procent calculat pe baza valorii producţiei comercializate (VPC) anual prin intermediul grupului, aferentă categoriei de produse pentru care solicită sprijin,cu excepţia primului an, când se poate plăti grupului de producători un sprijin calculat pe baza valorii medii anuale a producţiei comercializate de către membrii acestuia, în ultimii trei ani fiscali înainte de aderarea la grup (numai în cazul grupurilor de producători recunoscute inițial în anul depunerii cererii de finanțare sau care au mai puţin de un an între momentul recunoasterii ca GP și momentul depunerii cererii de finanţare).

**4(2.1.)** Plata pentru primul an de la recunoașterea inițialăse poate realiza după faza procedurală de contractare, în cazul grupurilor de producători înființate în anul depunerii Cererii de finanțare sau a celor recunoscute în anul anterior care au mai puțin de un an de la recunoaștere față de momentul depunerii cererii de finanţare, pe baza documentelor justificative prezentate de grup privind valoarea medie anuală a producției comercializate de membrii acestuia, în ultimii 3 ani fiscali înainte de aderarea la grup.

**4(2.2.)** Începând cu cel de-al doilea an de la recunoașterea inițială(în cazul celor care au mai mult de un an între momentul recunoașterii și momentul depunerii cererii de finanţare), cererile de plată se depun pe baza documentelor justificative prezentate de grup pentru comercializarea producției aferente categoriei de produse pentru care solicită sprijin după încheierea fiecărui an calendaristic.

**4(3)** Termenul limită pentru rambursarea fiecărei tranşe de plată este de maximum 90 de zile calendaristice de la data înregistrării Dosarului Cererii de plată.

**4(4)** Plata se realizează pe baza cererilor de plată depuse de beneficiari, fundamentate prin documente justificative, autorizate de Autoritatea Contractantă.

Autorizarea cererilor de plată se face în urma verificării documentelor justificative prezentate de beneficiar conform cerinţelor Autorităţii Contractante prezentate în Instrucţiuni de plată, Anexa IV la prezentul contract.

**4(5)** Pentru determinarea valorii ce constituie ajutorul financiar nerambursabil anual, se va utiliza ca bază de calcul valoarea producţiei comercializate, aferentă categoriei de produse pentru care solicită sprijin, respectiv valoarea producţiei marfă vândută prin intermediul grupului pentru fiecare an de execuţie de la data recunoaşterii grupului de producatori pentru categoria de produse pentru care solicită sprijin, conform activităţilor specificate în Cererea de finanţare, cu excepția ultimului an care se va încheia la împlinirea a 5 ani de la *data* recunoașterii inițiale

**4(5.1.)** Valoarea producţiei comercializate reprezintă valoarea totală a vânzărilor efectuate de beneficiar prin intermediul grupului, pentru produsul/produsele pentru care deţine aviz de recunoaştere și solicită sprijin, calculată fără TVA, obţinut/obţinute în cursul anului de execuţie.

**4(5.2.)** Sprijinul financiar nerambursabil este determinat ca procent calculat pe baza valorii producției comercializate (VPC), aferentă categoriei de produse pentru care solicită sprijin, anual prin intermediul grupului, cu excepția primului an de la recunoașterea inițială, când se poate plăti grupului de producători un sprijin calculat pe baza valorii medii anuale a producției comercializate de membrii acestuia, în ultimii 3 ani fiscali înainte de aderarea la grup numai pentru grupurile care sunt recunoscute in anul depunerii cererii de finantare sau care au mai puţin de un an între momentul recunoasterii ca GP și momentul depunerii cererii de finanţare astfel:

**Anul I de la recunoastere - 10 %, fără a depăși suma maxima de 100.000 euro/an;**

**Anul II de la recunoastere - 8 %, fără a depăși suma maxima de 100.000 euro/an;**

**Anul III de la recunoastere - 6 %, fără a depăși suma maxima de 100.000 euro/an;**

**Anul IV de la recunoastere - 5 %, fără a depăși suma maxima de 100.000 euro/an;**

**Anul V de la recunoastere - 4 %, fără a depăși suma maxima de 100.000 euro/an.**

**4(5.3.)** Plata se realizează degresiv în maximum cinci tranşe anuale, pentru o perioadă de maximum 5 ani de la data recunoașterii inițiale a grupului şi se va încadra într-un plafon maxim de **100.000** **EURO** pentru fiecare an;

**4(5.4.)** Grupurile de producători recunoscute inițial în anii anteriori depunerii CF pot solicita ajutor numai pentru restul perioadei de 5 ani de la momentul recunoașterii inițiale, cu respectarea ratelor de degresivitate aplicabile.

**4(5.5.)** Autoritatea Contractantă va autoriza plata ultimei tranșe, numai după ce s-a verificat dacă planul de afaceri a fost corect implementat.

**4(6)** Pentru calcularea echivalentului în euro a valorii producţiei comercializate de beneficiar, aferente fiecarui an de execuţie, conversia se stabilește la cursul de schimb prevăzut la art. 3(4).

**Articolul 5 – Dispoziţii de plată**

**5(1)** Plata se realizează pe baza cererilor de plată în conformitate cu Instrucţiunile de plată, Anexa IV.

**5(2)** Plăţile se realizează în moneda **lei** în următorul cont:

**număr cont IBAN**:

**titular cont**:

**denumirea Băncii sau Trezoreriei de Stat**:

**Articolul 6 – Anexe**

**6(1)** Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

|  |  |
| --- | --- |
| **Anexa I** | Prevederi Generale |
| **Anexa II** | Materiale și activități de informare de tip publicitar; |
| **Anexa III** | Bugetul estimativ |
| **Anexa IV** | Instrucţiuni de plată |

**6(2)** La momentul demarării execuţiei activităţilor specificate în cererea de finanţare și planul de afaceri, beneficiarul are obligația de a utiliza versiunile actualizate ale anexelor la contractul de finanțare. În acest sens, va consulta pagina oficială de internet a AFIR (www.afir.ro), secțiunea ”Informații Utile” pentru a descărca ultima versiune a anexelor sau va solicita Centrului Regional pentru Finanțarea Investițiilor Rurale /Oficiului Județean pentru Finanțarea Investițiilor Rurale, de care aparține, versiunea actualizată a acestora.

**Articolul 7 – Dispoziţii legale**

**7(1)** Prezentul contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţile contractante în temeiul articolului 1270 din Codul civil şi reglementărilor în vigoare.

**7(2)** Prezentul contract are natură administrativă în condiţiile dispoziţiilor legale aplicabile în materie de contencios administrativ și este încheiat și semnat electronic pe baza unui certificat calificat emis de un prestator de servicii de încredere, conform Regulamentului (UE) nr. 910/2014 se bazează pe un certificat calificat emis de un furnizor de servicii de încredere calificat care se află în lista oficială a Uniunii Europene si care se regaseşte la <https://webgate.ec.europa.eu/tl-browser/#/>.

**7(3)** Prezentul contract de finanțare constituie titlu executoriu.

**7(4)** Acest contract intră în vigoare la data ultimei semnături menţionate în contract.

**7(5)** Datele beneficiarului sunt făcute publice în conformitate cu Articolul 98 din Regulamentul (UE) nr. 2021/2116 și acestea pot fi prelucrate de către organisme de audit şi de investigare ale UE şi ale statelor membre în vederea protejării intereselor financiare ale Uniunii Europene.

**7(6)** Datele cu caracter personal sunt furnizate și prelucrate în conformitate cu cerințele Regulamentului (UE) nr.679/2016 al Parlamentului European și al Consiliului Uniunii Europene privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), iar beneficiarul este informat cu privire la drepturile sale în calitate de persoană vizată în temeiul legislației aplicabile pentru exercitarea acestor drepturi.

**7(7)** În vederea desfășurării activității specifice, Autoritatea contractantă consultă și prelucrează prin operațiunile prevăzute de lege, precum și prin cele statuate conform protocoalelor/acordurilor de colaborare/delegare, datele cu caracter personal furnizate de către solicitant/beneficiar, pentru care acesta a declarat că a luat la cunoștință odată cu depunerea cererii de finanțare, în contextul acordului privind prelucrarea datelor cu caracter personal, luând la cunoștință despre dreptul de acces la date, de intervenție și de opoziție, dreptul de a nu fi supus unei decizii individuale, dreptul la rectificarea datelor, dreptul la ștergerea datelor (“dreptul de a fi uitat”), dreptul la restricționarea prelucrării, dreptul la portabilitatea datelor, dreptul la retragerea consimțământului în cazul prelucrării în scop de informare sau promovare, dreptul de a fi notificat de către operator, drepturi care pot fi exercitate în limitele legale, ,cât și dreptul de a se adresa Autorității Naționale de Supraveghere a Prelucrării Datelor cu Caracter Personal sau justiției.

**7(8)** Furnizarea datelor cu caracter personal este necesară pentru executarea prezentului contract, în caz contrar, relația contractuală fiind în imposibilitate de a fi stabilită, contractul de finanțare având statut de contract neîncheiat.

**7(8)** Prezentul contract de finanțare constituie temei pentru prelucrarea datelor cu caracter personal pe care AFIR le-a primit de la beneficiar. Termenul pentru care sunt prelucrate datele cu caracter personal reprezintă durata contractuală pâna la expirarea obligațiilor contractuale, inclusiv termenele de arhivare.

**7(9)** Beneficiarul va pune la dispoziţia autorităţii contractante, la solicitarea acesteia, lista cu preţurile tuturor maşinilor, utilajelor şi echipamentelor specializate achiziţionate din surse proprii, pentru a fi folosite de AFIR în scop statistic, dacă nu există interdicţie expresă în contractele încheiate de beneficiar şi furnizorii acestor bunuri.

**Articolul 8 – Notificări şi comunicări**

**8(1)** Orice comunicare sau notificare, adresată de una din părţi celeilalte, va fi socotită ca valabil îndeplinită dacă este transmisă la adresa de e-mail prevăzută în partea introductivă a prezentului contract.

**8(2)** Dacă notificarea/comunicarea se trimite prin e-mail sau fax, se consideră primită în prima zi lucrătoare după cea în care a fost expediată.

**8(3)** Numai în situații excepționale notificarea/comunicarea se face pe cale poştală, caz în care se transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

**8(4)** Notificările verbale nu se iau în considerare de nici una din părţi, dacă nu sunt confirmate prin intermediul uneia din modalităţile prevăzute la art. 8. alin (1) – (3).

**8(5)** În cazul în care notificarea/comunicarea prin e-mail, fax sau pe cale poştală nu este posibilă, din motive neimputabile Autorităţii Contractante, notificarea/ comunicarea se realizează prin publicitate.

Notificarea/comunicarea prin publicitate se realizează prin afişarea, concomitent, la sediul Autorităţii Contractante şi pe pagina de internet a Autorităţii Contractante, a unui anunţ în care se menţionează că a fost emis un act administrativ pe numele Beneficiarului. Actul este considerat comunicat la expirarea termenului de 15 zile de la data afişării anunţului. Autoritatea Contractantă menţine afişarea anunţului timp de 15 zile de la data la care actul este considerat comunicat.

|  |  |
| --- | --- |
| **Pentru Beneficiar** | **Pentru AFIR** |
| Nume/prenume.................................  Data ................................................  Semnătura................................... | **Director General Adjunct CRFIR**  Nume/prenume.............................................  Data :............................................................  Semnătura................................................... |
|  | **Vizat Control Financiar Preventiv Propriu**  Nume/prenume.............................................  Data :............................................................  Semnătura |
|  | **Compartiment Juridic şi Contencios** Nume/prenume.............................................  Data :............................................................  Semnătura.......................................... |
|  | **Director CRFIR**  Nume/prenume.............................................  Data:............................................................  Semnătura.......................................... |

**C1.1 – DR 33**

**ANEXA I**

**PREVEDERI GENERALE**

**Articolul 1 - Obligaţii generale**

**1(1)** Beneficiarul se obligă sa execute Proiectul în conformitate cu descrierea acestuia cuprinsă în Cererea de finanţare astfel cum a fost aprobată împreună cu toate documentele anexate şi în urma verificărilor, modificărilor şi completărilor efectuate pe parcursul tuturor procedurilor de implementare.

**1(2)** Beneficiarul este singurul răspunzător în faţa Autorităţii Contractante pentru implementarea obiectivelor din cadrul Programului de comercializare, parte integrantă din Cererea de finanţare.

**1(3)** Beneficiarul trebuie să implementeze obiectivele prevăzute cu maximum de profesionalism, eficienţă şi vigilenţă în conformitate cu cele mai bune practici în domeniul vizat şi în concordanţă cu acest contract.

**Articolul 2 – Obligaţii privind informarea şi raportarea financiară şi tehnică**

Beneficiarul are obligaţia să furnizeze orice alte informaţii de natură tehnică sau financiară solicitate de Autoritatea Contractantă.

**Articolul 3 – Obligaţii**

**3(1)** Beneficiarul se obligă să respecte pe toata durata contractului, condiţiile minime de acordare a sprijinului din Cererea de finanţare.

**3(2)** Beneficiarul care a primit punctaj în etapa de selecţie se obligă să realizeze în perioada de implementare, toate obiectivele asumate în cadrul planului de afaceri.

**3(3)** Beneficiarul îşi va asuma integral răspunderea pentru prejudiciile cauzate terţilor din culpa sa pe parcursul derulării obiectivelor prevăzute în Cererea de finanţare. Autoritatea Contractantă va fi degrevată de orice responsabilitate pentru prejudiciile cauzate terţilor din culpa Beneficiarului.

**Articolul 4 - Conflict de interese și condiții artificiale**

Beneficiarul se obligă să adopte o conduită de natură să nu determine situaţii de conflict de interese, astfel cum este definit de OUG nr. 66/2011, cu modificările și completările ulterioare și să nu creeze condiții artificiale în scopul obținerii finanțării din FEADR, conform Art. 62 din Regulamentul (UE) 2021/2116 și ale Anexei la Ghidul solicitantului privind evitarea creării de condiții artificiale în accesarea PS PAC 2023-2027.

**Articolul 5 –**  **Transparenţa, confidenţialitata și protecţia datelor cu caracter personal și publicarea acestora**

**5(1)** Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor Legii nr. 544/2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract.

**5(2)** Următoarele elemente, aşa cum rezultă acestea din contractul de finanţare şi anexele acestuia, inclusiv, dacă este cazul, din actele adiţionale prin care se aduc modificări contractului sau anexelor sale, nu pot avea caracter confidenţial şi vor fi afișate pe site-ul Autorității Contractante:

1. denumirea proiectului și obiectivul specific vizat;
2. fondul din care se acordă finanțarea;
3. rata de cofinanțare a Uniunii Europene;
4. în cazul persoanelor juridice denumirea completă a beneficiarului și, în cazul achizițiilor publice denumirea contractantului, iar în cazul persoanelor fizice, prenumele și numele;
5. data de începere şi data preconizată sau efectivă de implementare a proiectului;
6. scopul proiectului;
7. valoarea totală a finanţării nerambursabile acordate şi intensitatea sprijinului exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate.
8. locul de implementare a proiectului – localitate, judeţ, regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;

**5(3)** Informațiile prevăzute la art. 5(2) sunt disponibile pe site-ul oficial al Autoritații Contractante timp de doi ani de la data publicării iniţiale a acestora; orice alte informații de interes public vor putea fi puse la dispoziția solicitanților pe baza unei cereri, conform legii.

**5(4)** Autoritatea Contractantă, beneficiarul şi, după caz, partenerii sunt exoneraţi de răspundere pentru dezvăluirea de documente sau informaţii considerate ca fiind nepublice dacă:

**a.** Informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

**b**. Partea a fost obligată în mod legal să dezvăluie informaţia.

**5(5) a.** Datele cu caracter personal, colectate în cadrul proiectului sunt folosite în scopul îndeplinirii obiectivelor proiectului, în scop statistic al îndeplinirii obligaţiilor de gestionare, control, audit, monitorizare şi evaluare; datele cu caracter personal pot fi prelucrate de către organisme naţionale sau ale Uniunii cu respectarea prevederilor legale în vigoare;

**b.** Beneficiarul este de acord ca datele sale cu caracter personal să fie prelucrate în conformitate cu prevederile Regulamentului (UE) nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum și ale Regulamentului (UE) 2018/1725 privind protecţia persoanelor fizice în ceea ce priveşte prelucrarea datelor cu caracter personal de către instituţiile, organele, oficiile şi agenţiile Uniunii Europene şi privind libera circulaţie a acestor date şi de abrogare a Regulamentului (CE) nr. 45/2001 şi a Deciziei nr. 1247/2002/CE.

**c)**Datele cu caracter personal ale grupului ţintă şi, după caz, ale beneficiarilor finali ai proiectului nu pot fi prelucrate şi publicate, pentru informarea publicului, decât cu informarea prealabilă a acestora asupra scopului prelucrării sau publicării şi obţinerea consimţământului acestora, în condiţiile legii.

**5(6)** Datele privind Beneficiarul constituie informație publică în conformitate cu art. 98 și art. 101 din Regulamentul (UE) 2021/2116 şi pot fi prelucrate de către organisme de audit şi de investigare ale Uniunii Europene şi ale statelor membre în vederea protejării intereselor financiare ale Uniunii Europene.

**Articolul 6 – Publicitate**

**6(1)** Autoritatea Contractantă cere ca, prin orice notă sau publicare făcută de Beneficiar privind obiectivele prevăzute în Cererea de finanţare, incluzând o conferinţă sau un seminar, trebuie să specifice că a primit fonduri de la Uniunea Europeană. Beneficiarul trebuie să facă referiri la contribuţia financiară a Uniunii Europene în informaţia oferită, în rapoartele interne şi anuale şi în orice relaţie cu mass-media.

**6(2)** Toate panourile/autocolantele vor fi realizate de către beneficiar în conformitate cu Anexa II a prezentului contract.

**Articolul 7 - Dreptul de proprietate/utilizare a rezultatelor**

**7(1)** Drepturile de proprietate industrială şi intelectuală rezultate din aplicarea obiectivelor prevăzute în proiect sunt drepturi exclusive ale Beneficiarului, beneficiarul fiind singurul răspunzător pentru drepturile de proprietate industrială sau intelectuala revendicate de terţe persoane.

**7(2)** Beneficiarul poate acorda Autorităţii Contractante dreptul de a utiliza în mod liber, toate documentele care derivă din Cererea de finanţare, în orice formă a lor.

**Articolul 8 - Monitorizarea şi Evaluarea obiectivelor prevazute în Programul de comercializare**

**8(1)** Pe durata de valabilitate a prezentului contract, Beneficiarul are obligaţia furnizării Autorităţii Contractante, Comisiei Europene şi/sau agenţilor lor autorizaţi, a oricărui document sau informaţie în măsură să ajute la realizarea rapoartelor de monitorizare şi evaluare ale obiectivelor prevăzute în Programul de comercializare, parte integrantă din Cererea de finanţare şi să admită drepturile lor de acces descrise în art.14(2).

**8(2)** Pe toată durata de valabilitate a contractului de finanțare, beneficiarul asigură accesul la locul de implementare a proiectelor, însoţește echipele de control şi pune la dispoziţia acestora, în timp util, toate informaţiile şi documentele necesare solicitate, conform prevederilor legale și procedurale specifice de control, corespunzătoare fiecărei instituţii responsabile.

**8(3)** Rezultatul oricărei evaluări va fi pus la dispoziţia părţilor contractante.

**8(4)** Dreptul de recuperare a ajutorului financiar public nerambursabil, conform prevederilor legislaţiei în vigoare, se prescrie în termen de 5 ani de la data de 1 ianuarie a anului următor datei de închidere a programului, comunicată oficial de către Comisia Europeană prin emiterea declaraţiei finale de închidere, cu excepţia cazului în care normele europene prevăd un termen mai mare.

**8(5)** Pentru Grupurile de producători, beneficiari ai finanţării din FEADR, care pe perioada implementării planului de afaceri, îşi schimbă tipul şi dimensiunea întreprinderii, avute la data depunerii Cererii de Finanţare, în sensul trecerii de la categoria de micro-întreprindere la categoria de întreprindere mică sau mijlocie, respectiv de la categoria întreprindere mică sau mijlocie la categoria întreprinderi mari, cheltuielile pentru finanţare rămân eligibile pe toată perioada implementării planului de afaceri.

**Articolul 9 - Amendament la Contract**

**9(1)** Beneficiarul poate solicita modificarea Contractului de finanţare numai în cursul duratei de execuţie a acestuia şi nu poate avea efect retroactiv.

**9(2)** Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

**9(3)** Orice amendament al Contractului sau al anexelor sale trebuie făcut în scris printr-un act adiţional/notă de modificare.Toate actele adiţionale vor fi încheiate în aceleaşi condiţii ca şi Contractul de finanţare.

**9(4)** Scopul actului adiţional trebuie să fie strâns legat de natura proiectului acoperit prin contractul iniţial.

**9(5)** În cazul modificării adresei, a sediului administrativ, a contului bancar sau a băncii pentru proiectul PS, în caz de înlocuire a reprezentantului legal sau în cazul schimbării structurii acționariatului fără a se modifica datele de identificare ale beneficiarului, acesta se obligă a notifica Autoritatea Contractantă ptrintr-o notificare transmisă online și în prealabil operării oricărei modificări.

**9(6)** În cazul modificării contului bancar aferent proiectului, beneficiarul trebuie să notifice Autoritatea Contractantă cel tâziu în ziua depunerii dosarului cererii de plată.

**9(7)** În cazul solicitării de înlocuire a reprezentantului legal, beneficiarul prezintă Declaraţia noului reprezentant legal privind prelucrarea datelor cu caracter personal și Declarația prin care acesta își exprimă consimțământul ca AFIR să acceseze Sistemul Informatic al Cazierului Judiciar (ROCRIS) administrat de IGPR, în baza Protocolului de colaborare încheiat între AFIR-IGPR, în conformitate cu prevederile legale în vigoare.

**9(8)** Pentru oricare din aceste cazuri, notificarea va fi însoţită de documente justificative eliberate de autorităţile competente. Autoritatea Contractantă poate aproba modificarea solicitată de beneficiar, caz în care devine parte integrantă a contractului.

**Articolul 10 – Cesiunea**

În caz de imposibilitate, neimputabilă Beneficiarului, de a executa prevederile contractuale, activitatea va fi preluată de succesorii săi în drepturi, cu aprobarea expresă şi prealabilă a Autorităţii Contractante.

**Articolul 11 – Încetarea contractului**

**11(1)** În cazuri excepţionale şi temeinic dovedite, inclusiv cazurile de forţă majoră invocate şi comunicate între părţi în condiţiile legii, Autoritatea Contractantă poate decide încetarea Contractului printr-o notificare scrisă, fără a fi cerută plata finanţării nerambursabile.

**11(2)** În cazul în care beneficiarului nu i-a fost efectuată nici o plată, părţile pot decide, prin acord, încetarea Contractului, ca urmare a solicitării scrise din partea beneficiarului, aprobată de Autoritatea Contractantă.

**11(3)** În cazul constatării unei nereguli cu privire la încheierea ori executarea Contractului, sau în cazul în care beneficiarul este declarat în stare de incapacitate de plată, sau a fost declanşată procedura falimentului, precum şi în cazul în care beneficiarului i s-a retras avizul de recunoaştere a grupului de producători, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/ autorizaţiile/ avizele depuse în vederea obţinerii finanţării nerambursabile se constatată ca fiind neadevarate/ false/ incomplete/ expirate/ inexate/ nu corespund realităţii, Autoritatea Contractantă va înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

**11(3.1.)** În aceste cazuri, beneficiarul restituie integral sumele primite ca finanţare nerambursabilă, inclusiv penalităţile în procentul stabilit conform dispoziţiilor legale în vigoare, în conformitate cu prevederile art. 16 din prezenta Anexă.

**11(3.2.)** Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, sau în cazul în care se constată nerespectarea planului de afaceri, recuperarea sprijinului financiar se realizează proporțional cu gradul de neîndeplinire.

**11(3.3.)** În cazul deschiderii procedurii insolvenței beneficiarului finanțat din FEADR pe parcursul executării contractului de finanțare, AFIR urmează procedura de înscriere la masa credală cu titlurile de creanţă emise anterior intrării în insolvenţă a Beneficiarului, conform prevederilor legale în vigoare, iar în situaţia în care debitul înscris în titlul executoriu a fost recuperat parţial, înscrierea la masa credală se face cu cuantumul sumelor rămase de recuperat.

**11(4)** Anterior încetării Contractului de finanţare, Autoritatea Contractantă poate suspenda contractul şi/sau plata ca o măsură de precauţie, fără o avertizare prealabilă.

**Articolul 12 – Modificarea duratei de execuţie a Contractului de finanţare**

**12(1)** Beneficiarul trebuie să informeze Autoritatea Contractantă fără întârziere despre orice circumstanţă probabilă să împiedice sau să întârzie executarea contractului. Beneficiarul poate cere, înainte de sfârşitul duratei de execuţie, prelungirea duratei de execuţie a contractului. Toate dovezile de susţinere necesare pentru aprobare trebuie să însoţească cererea. Nerespectarea termenului de depunere a cererii de prelungire a duratei de execuţie a contractului conferă Autorităţii Contractante dreptul de a nu prelungi durata de execuţie şi de a proceda la încetarea contractului în condiţiile prevăzute de art. 11(3).

**12(2)** Durata de execuţie a Contractului de finanţare începe de la data semnării de către ambele părţi, dar nu mai mult de 5 ani.

**12(3)** Contractul de finanţare încetează la data limită menţionată în articolul 2 al prezentului Contract.

**PREVEDERILE FINANCIARE**

**Articolul 13 – Eligibilitatea cheltuielilor**

**13(1)** Sprijinul va fi acordat de către Autoritatea Contractantă pe baza documentelor justificative depuse de grupul de producători care îndeplineşte condiţiile minime de acordare a acestuia.

**13(2)** Beneficiarul trebuie să își mențină pe toată durata de valabilitate a contractului conditiile specifice de eligibilitate și selecție precum și conditiile generale de recunoastere a grupului potrivit prevederilor legale în vigoare.

**13(3)** Beneficiarul trebuie să notifice Autoritatea Contractantă la apariţia oricărei modificări survenite în derularea obiectivelor prevazute în Cererea de finanţare.

**Articolul 14 - Contabilitate şi controale tehnice şi financiare**

**14(1)** Beneficiarul trebuie să ţină înregistrări contabile sistematice şi precise referitoare la executarea contractului. Sistemul contabil utilizat va urma procedurile dictate de uzanţele profesionale şi legale. Pentru fiecare obiectiv trebuie ţinută o evidenţiere separată, cu toate veniturile şi cheltuielile pe perioada de valabilitate a contractului.

**14(2)** Beneficiarul trebuie să consimtă la inspecţiile pe bază de documente sau la faţa locului efectuate de Autoritatea Contractantă, Comisia Europeană şi orice alt organism cu atribuţii în domeniu asupra modului de utilizare a finanţării nerambursabile pe durata de valabilitate a contractului. În acest scop, Beneficiarul se angajează să acorde personalului Autorităţii Contractante, Comisiei Europene sau al oricărui organism cu atribuţii în domeniu ori altor persoane mandatate de aceste instituţii, dreptul de acces la locurile şi spaţiile unde se implementează obiectivele prevăzute în Cererea de finanţare, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară. Documentele trebuie să fie uşor accesibile şi arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

**Articolul 15 - Suma finală a finanţării Publice**

Valoarea totală a ajutorului financiar care urmează a fi plătită de Autoritatea Contractantă nu va depăşi suma finanţării nerambursabile prevăzută în lei şi în euro la Articolul 3 din Contract.

**Articolul 16 - Neregularităţi, sume necuvenite şi restituirea finanţării**

**16(1a)** Prin **”neregulă”** în accepţiunea prezentului contract, se înţelege orice abatere de la legalitate, regularitate şi conformitate în raport de dispoziţiile naţionale şi/sau europene, precum şi de prevederile contractelor ori a altor angajamente legale încheiate în baza acestor dispoziţii, ce rezultă dintr-o acţiune sau inacţiune a beneficiarului ori a Autorităţii Contractante cu competenţe în gestionarea fondurilor europene, care a prejudiciat sau care poate prejudicia bugetul Uniunii Europene şi/sau fondurile publice naţionale aferente acestora printr-o sumă plătită necuvenit.

**16(1b)** Prin “**fraudă**” în accepţiunea legii speciale, se înţelege infracţiunea săvârşită în legătură cu obţinerea ori utilizarea fondurilor europene şi/sau a fondurilor publice naţionale aferente acestora, încriminată de Codul penal ori de alte legi speciale.

**16(2)** Dacă Autoritatea Contractantă constată că actele/faptele Beneficiarului au drept scop obţinerea unui avantaj care contravine condițiilor de eligibilitate sau/și de selecție a proiectului în cadrul Programului sau obținerea unei intensități suplimentare a sprijinului, prin crearea în mod artificial a condiţiilor necesare pentru obținerea avantajului, în orice etapă de derulare a proiectului, acesta va fi declarat neeligibil și se va proceda fie la neacordarea sprijinului, fie la retragerea integrală a acestuia.

Sumele plătite în mod necuvenit pentru operațiune sunt recuperate de statul membru proporțional cu perioada pentru care cerințele nu au fost îndeplinite.

**16(3)** În cazul înregistrării unei nereguli sau fraude definite la alin. (1a, 1b), beneficiarul va restitui valoarea finanţării necuvenite primite din partea Autorităţii Contractante în termenele prevăzute în cuprinsul actelor de notificare transmise de Autoritatea Contractantă.

**16(3.1.)** Dacă Beneficiarul nu se conformează acestei obligaţii, Autoritatea Contactantă va stabili penalităţi pentru întârziere şi va proceda la recuperarea sumei în conformitate cu prevederile dispozitiilor legale în vigoare.

**16(3.2.)** Beneficiarul trebuie să se asigure că în cazul rambursării/executării silite de către ANAF a sumelor provenite din nereguli sau fraudă, contul Autorităţii Contractante este creditat. În acest sens notifică Autoritatea Contractantă despre orice plată către ANAF sau orice alt act de executare efectuat de către ANAF. Beneficiarul va datora accesorii/majorări, dobânzi și penalități de întârziere (după caz) până la data creditării contului Autorităţii Contractante de către ANAF.

**16(4)** În cazul în care neregula sau plata excedentară este depistată înainte de efectuarea ultimei plăţi conform prezentului contract sau conform oricărui alt Contract de finanţare încheiat pentru acordarea de ajutor financiar nerambursabil prin intermediul PS 2023-2027, Autoritatea Contractantă va proceda la diminuarea sumei rambursate începând cu tranşa următoare aferentă oricărui Contract de finanţare, până la stingerea integrală a debitului la care se adaugă valoarea penalităţilor.

**16(4.1.)** În cazul în care neregula sau plata excedentară este depistată după efectuarea ultimei tranşe de plată aferentă prezentului contract şi debitul nu poate fi recuperat în totalitate prin diminuarea sumei aferentă oricărui alt Contract de finanţare încheiat de Beneficiar pentru acordarea de ajutor financiar nerambursabil prin PS 2023-2027, Autoritatea Contractantă va sesiza instituţia competentă în domeniu, în vederea declanşării executării silite, conform prevederilor legislaţiei naţionale în vigoare.

**16(5)** În cazul constatării unor indicii de fraudă sau de tentativă de fraudă, Autoritatea Contractantă va sesiza de îndată DLAF/PE-EPPO şi organele de urmărire penală.

**16(6)** În cazul în care, ca urmare a sesizării menţionate la alin. (5), organul de urmărire penală transmite cazul spre soluţionare instanţelor de judecată, Autoritatea Contractantă adoptă măsurile prevăzute de lege până la pronunţarea deciziei definitive a instanţei privind caracterul penal sau nepenal al faptei încriminate, inclusiv măsura suspendării de aplicare a prevederilor contractului de finanţare şi în mod subsecvent suspendă plata/rambursarea tuturor sumelor solicitate de beneficiar.

**16(7)** Comisioanele bancare ocazionate de rambursarea sumelor datorate Autorităţii Contractante cad în sarcina exclusivă a Beneficiarului.

**Articolul 17 - Forţă majoră**

**17(1)** Prin forţă majoră se înţelege orice eveniment extern, imprevizibil, absolut invincibil şi inevitabil, independent de voinţa părţilor contractante, intervenit după data semnării contractului, care impiedică executarea contractului şi care exonerează de răspundere partea care o invocă.

Forța majoră/circumstanța excepțională poate fi recunoscută drept cauză exoneratoare de răspundere de către Autoritatea Contractantă, în special, în cazurile menționate la articolul 3 din Regulamentul (UE) nr. 2021/2116.

a) o catastrofă naturală gravă sau un fenomen meteorologic sever care afectează grav exploataţia;

b) distrugerea accidentală a clădirilor destinate creşterii animalelor, aflate în cadrul exploataţiei;

c) o epizootie, un focar de boală a plantelor sau prezenţa unor dăunători ai plantelor care afectează parţial sau integral şeptelul sau culturile beneficiarului;

d) exproprierea întregii exploataţii sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii;

e) decesul beneficiarului;

f) incapacitatea profesională pe termen lung a beneficiarului;

**17(2)** În situaţia în care o catastrofă naturală gravă sau un fenomen meteorologic sever, astfel cum este menţionat la alin. 1 litera (a), afectează grav o zonă bine determinată, statul membru vizat poate considera întreaga zonă ca fiind grav afectată de catastrofa sau fenomenul în cauză.

**17(3)** Nu constituie forţă majoră/circumstanță excepțională un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi.

**17(4)** Partea contractantă care invocă Forţa Majoră/ circumstanțe excepționale are obligaţia de a notifica celeilalte părţi, în termen de 5 zile de la data apariţiei respectivului caz de forţă majoră/ circumstanță excepțională, să transmită acte doveditoare emise de autorităţile competente în termen de cel mult 15 zile de la data producerii acesteia şi este obligată să-i comunice data încetării cazului de forţa majoră/ circumstanțe excepționale, în termen de 5 zile şi de a lua orice măsuri care îi stau la dispoziţie în vederea limitării consecinţelor.

**17(5)** Dacă părţile nu procedează la anunţare, în condiţiile şi termenele prevăzute, a începerii şi încetării cazului de forţă majoră/ Circumstanță excepțională, partea care o invocă va suporta toate daunele provocate celeilalte părţi prin lipsa de notificare.

**17(6)** Fiecare caz de forţă majoră/ circumstanță excepțională invocat şi comunicat AFIR, trebuie dovedit şi va constitui obiectul verificărilor ce vor fi efectuate cu aceasta ocazie de către Autoritatea Contractantă, pentru stabilirea încadrării cazului respectiv ca eveniment exonerator de răspundere contractuală.

**17(7)** Executarea contractului va fi suspendată pe perioada de acţiune a forţei majore/ circumstanțe excepționale, fără a prejudicia drepturile ce se cuvin părţilor, până la apariţia acesteia.

**17(8)** În cazul în care forţa majoră/ circumstanțe excepționale şi/sau efectele acesteia obligă la suspendarea executării prezentului contract pe o perioadă mai mare de 6 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a contractului, fie asupra desfiinţării acestuia.

**17(9)** Rambursarea ajutorului primit nu se solicită în cazuri de forță majoră și în circumstanțe excepționale.

**17(10)** Cazul fortuit nu este exonerator de răspundere contractuală.

**Articolul 18 - Legea aplicabilă şi dispoziţii finale**

**18(1)** Prezentul Contract de finanţare este guvernat de legea română.

**18(2)** În eventualitatea apariţiei unui diferend între Autoritatea Contractantă şi Beneficiar, survenit din încheierea ori executarea acestui Contract, se va încerca soluţionarea acestuia pe cale amiabilă. În situaţia în care nu se poate ajunge la o înţelegere pe cale amiabilă, partea interesată se va adresa instanţelor de contencios administrativ competente potrivit legii, pentru soluţionare potrivit dispoziţiilor legale aplicabile în materia contenciosului administrativ.